पैराग्लाइडिंग विश्व कप, भारत, २०१५
पैराग्लाइडिंग विश्व कप २०१५ भारत के हिमाचल प्रदेश के बीड़ बिलिंग में आयोजित किया गया। कांगड़ा जिले के बैजनाथ के निकट स्थित बीड़ बिलिंग को विश्व की दूसरी सर्वश्रेष्ठ पैराग्लाइडिंग साईट माना जाता है। यह विश्वकप २३ अक्टूबर २०१५ को शुरू हुआ जिसका उद्घाटन भारत के केंद्रीय नागरिक उड्डयन मंत्री श्री गजपति राजू व हिमाचल प्रदेश के मुख्यमंत्री श्री वीरभद्र सिंह के द्वारा किया गया।
डल झील (हिमाचल प्रदेश)
डल झील एक छोटी सी मध्यम ऊंचाई वाली झील (समुद्र तल से 1,775 मीटर ऊपर) है, जो कि कांगड़ा हिमाचल प्रदेश में मैकलोडगंज नड्डी रोड पर तोता रानी के गांव के पास धर्मशाला से 11 किलोमीटर की दूरी पर स्थित है। डल झील मक्लोटगंज से पश्चिम की ओर 2 किमी है। झील देवदार के हरे-भरे वनों के बीच का घिरी हुई है , डल झील अपनी सुंदरता और तीर्थयात्रा केंद्र के लिए प्रसिद्ध है। दाल झील के आसपास का क्षेत्र प्राकृतिक स्वर्ग है। झील का क्षेत्र एक हेक्टेयर (यानी 10,000 वर्ग मीटर) के आसपास है। दाल झील के किनारे पर एक प्रसिद्ध भगवान शिव मंदिर स्थित है, जिसे बहुत पवित्र माना जाता है और 200 वर्ष पुराना है। एक पौराणिक कथा के अनुसार, दुर्वास नामक ऋषि ने यहां भगवान शिव की उपासना की थी।